# Vedtægter for Torsdagsveteraner Herrer

## Sydsjællands Golfklub, Mogenstrup.

§ 1. Navn: Torsdagsveteraner Herrer.

§ 2. Formål: At samles torsdag formiddag i den tildelte starttid til sjove turneringer og hyggeligt samvær. 1-2 gange i hver måned i perioden april til og med oktober afholdes turnering med præmier til de tre bedste.  
3 til 4 gange om året afholdes turnering på andre baner. I disse turneringer samt i præmieturneringer vil bestyrelsen fortrinsvis sammensætte hold og bestemme turneringsformen.

§ 3. Spilleregler: Der spilles efter ”*The Royal And Ancient Golf Club of St. Andrews”* fastsatte regler samt de godkendte fastsatte lokale regler.  
Hvis en spiller gentagne gange tilsidesætter disse regler eller udviser utilbørlig optræden, kan bestyrelsen udelukke ham fra Veteranklubben.

§ 4. Medlemmer: Medlemmerne skal være mindst 60 år eller fylde 60 år i løbet af sæsonen.  
Bestyrelsen kan sætte et maksimum på medlemstallet, hvis dette bliver så stort, at alle ikke med rimelighed kan starte i den tildelte starttid.

§ 5. Bestyrelsen: Bestyrelsen består af 5 medlemmer, som vælges af generalforsamlingen for to år ad gangen.  
Formand og to bestyrelsesmedlemmer er på valg i ulige årstal.  
Kasserer og et bestyrelsesmedlem er på valg på lige årstal.  
Desuden vælges en suppleant for 1 år.  
Genvalg kan finde sted.

§ 6. Kontingent: Ved sæsonstart betales et årligt kontingent, der giver adgang til startliste, matchfee i præmieturneringer samt stemmeret.

§ 7. Generalforsamling: Generalforsamlingen afholdes i forbindelse med den sidste turnering i oktober uden anden indvarsling. Evt. forslag skal være bestyrelsen i hende 14 dage før generalforsamlingen.

DAGSORDEN:  
1: Valg af dirigent.  
2: Beretning.  
3: Regnskab.  
4. Indkomne forslag.  
5. Valg af bestyrelse.  
6. Eventuelt.

**(Skrevet af Formand: Jørgen Lund. Kasserer: Denis Pedersen. Jens Gyldahl Jensen. Benny Jacobsen og Otto Stokkebro Dec. 2003)**